**Република Србија**

**Град Крагујевац**

**Градска управа за имовинске послове,**

**урбанизам, изградњу и озакоњење**

**Број: 112- 1907/2023-XXX**

**Дана: 28. јуна 2023.године**

**Крагујевац**

Вршилац дужности начелника Градске управе за имовинске послове, урбанизам, изградњу и озакоњење , на основу члана 4. став 8. и члана 88. Закона о запосленима у аутономним покрајинама и јединицама локалне самоуправе (''Службени гласник Републике Србије'', број 21/16, 113/17, 113/17-др.закон, 95/18-др.закон, 86/19- др.закон, 157/20-др.закон, 114/21 и 123/21-др.закон), члана 10. и члана 25. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16 и 12/22) и члана 31. став 2. тачка 14. Одлуке о организацији Градских управа града Крагујевца (''Службени лист града Крагујевца'', број 37/21-пречишћен текст), доноси

**Р Е Ш Е Њ Е**

**о неуспеху интерног конкурса**

1. **УТВРЂУЈЕ СЕ** да интерни конкурс за попуњавање извршилачког радног места Управно правни послови у области озакоњења у звању саветника**,** под бројем 111-33/2023-XXX од 14. јуна 2023.године, који је оглашен на огласној табли органа Града и интернет презентацији града Крагујевца: [www.kragujevac.ls.gov.rs](http://www.kragujevac.ls.gov.rs), **НИЈЕ УСПЕО**, јер није било пријава.

2. Решење о неуспеху интерног конкурса објавити на огласној табли органа Града и интернет презентацији града Крагујевца: [www.kragujevac.ls.gov.rs](http://www.kragujevac.ls.gov.rs)

**О б р а з л о ж е њ е**

Правни основ за доношење Решења о неуспеху интерног конкурса садржан је у члану 4. став 8. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/16, 113/17, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21- др.закон, у даљем тексту: Закон), којим је прописано да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине, односно руководилац који руководи службом или организацијом; члану 10. и члану 25. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16 и 12/22 у даљем тексту:Уредба) којима је прописано да се на поступак спровођења интерног конкурса примењују одредбе Уредбе којима је уређен изборни поступак за спровођење јавног конкурса односно да руководилац доноси решење о неуспеху интерног конкурса и члана 31. став 2. тачка 14. Одлуке о организацији Градских управа града Крагујевца (''Службени лист града Крагујевца'', број 37/21-пречишћен текст).

Kонкурсна комисија за спровођење интерног конкурса, на другом састанку одржаном 27. јуна 2023. године, у складу са чланом 25. Уредбе, је констатовала да по објављеном интерном конкурсу није било приспелих пријава из ког разлога је председник Конкурсне комисије поднео Извештај о неуспеху интерног конкурса, број: 06-440/2023-XXX од 27. јуна 2023. године и исти доставио вршиоцу дужности начелника Градске управе за имовинске послове, урбанизам, изградњу и озакоњење.

У складу са чланом 88. став 1. тачка 1. Закона којим је прописано да интерни конкурс није успео ако није било пријава на интерном конкурсу и чланом 25. став 1. Уредбе којим је прописано да уколико конкурс није успео начелник Управе доноси решење о неуспеху истог, то су испуњени прописани услови за доношење решења о неуспеху интерног конкурса.

На основу наведеног одлучено је као у диспозитиву решења.

Обрадила:

Зорица Савковић

**ВД НАЧЕЛНИКА,**

**Љиљана Пршић**

Д-но:

-Одељењу за развој људских ресурса

-а/а